Miks vielä viivyt? Miks et etelähän
Miks vielä viivyt? Miks et etelähän
 pois kiidä kiirein kaukorannan taa?
 Miks vielä viivyt? Miks et etsimähän
 jo lähde maata valonvalkeaa?

 Sa nääthän, että syksyn hämärähän
 jo verhoutuu Lapin laaja maa
 ja että talven taikapimeähän
 sun pesäs pieni pian katoaa.

 Vai säälisitkö, sorja, surunlasta,
 mi lohdun löysi liverryksissäs,
 löys toivon tuikahduksen laulannasta,

 mi sydämeensä helkkyi syömestäs?
 Oi ällös, ällös, armas! Kuolemasta
 vain varo, riemurinta, itseäs!